open-index/open-wikipedia-markdown huggingface dataset:
การ์ฟิลด์ เดอะ มูฟวี่

***การ์ฟิลด์ เดอะ มูฟวี่*** () เป็นภาพยนตร์คอเมดีไลฟ์แอกชันแบบแอนิเมชันสัญชาติอเมริกันใน ค.ศ. 2004 ที่อิงจากการ์ตูนแถบ*[[การ์ฟิลด์]]*โดยจิม เดวิส กำกับโดย Peter Hewitt และเขียนบทโดย Joel Cohen และ Alec Sokolow

*การ์ฟิลด์ เดอะ มูฟวี่*เผยแพร่ในสหรัฐเมื่อวันที่ 11 มิถุนายน ค.ศ. 2004 แม้ว่าได้เสียงวิจารณ์แง่ลบจากนักวิจารณ์ ภาพยนตร์นี้ประสบความสำเร็จทางรายได้ โดยทำรายได้ไป 208.1 ล้านดอลลาร์สหรัฐทั่วโลกจากต้นทุน 50 ล้านดอลลาร์สหรัฐ ภาคต่อ *[[การ์ฟิลด์ 2 ตอน อลเวงเจ้าชายบัลลังก์เหมียว]]* เผยแพร่ใน ค.ศ. 2006 ภาพยนตร์นี้ยังอุทิศแด่ Lorenzo Music ผู้พากย์เสียงการ์ฟิลด์ต้นฉบับที่เสียชีวิตในวันที่ 4 สิงหาคม ค.ศ. 2001

## นักแสดง
* เบร็คกิ้น เมเยอร์ - จอน อาร์บัคเคิ้ล
* เจนนิเฟอร์ เลิฟ ฮิววิต - ดร. ลิซ วิลสัน
* Evan Arnold - Wendall
* บิล เมอร์เรย์ - พากย์เสียงเป็น การ์ฟิลด์ (เสียงภาษาไทย โดย รอง เค้ามูลคดี)
* สตีเฟน โทโบโลวสกี้ - แฮปปี้ แชพแมน/วอลเตอร์ เจ แชพแมน
* Mark Christopher Lawrence - Christopher Mello

## อ้างอิง

## แหล่งข้อมูลอื่น

* 
* 
* 

หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์การ์ฟิลด์
หมวดหมู่:ภาพยนตร์อเมริกัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:แมวไทยในวัฒนธรรมประชานิยม
จารุพัตรา ศุภชลาศัย

คุณหญิง**จารุพัตรา ศุภชลาศัย** (เดิม: หม่อมเจ้าจารุพัตรา อาภากร; 29 พฤษภาคม พ.ศ. 2447 — 21 พฤษภาคม พ.ศ. 2516) เป็นพระธิดาองค์ใหญ่ในพระเจ้าบรมวงศ์เธอ กรมหลวงชุมพรเขตอุดมศักดิ์ ประสูติแต่หม่อมกิม อาภากร ณ อยุธยา

## ประวัติ
คุณหญิงจารุพัตรา ศุภชลาศัย (เดิม หม่อมเจ้าจารุพัตรา อาภากร) มีพระนามลำลองว่า **ท่านหญิงใหญ่** เป็นพระธิดาองค์ใหญ่ในพระเจ้าบรมวงศ์เธอ กรมหลวงชุมพรเขตอุดมศักดิ์ ประสูติแต่หม่อมกิม อาภากร ณ อยุธยา (บุตรีของตั๊น ซุ่นเพียว) เมื่อวันที่ 29 พฤษภาคม พ.ศ. 2447 มีโสทรขนิษฐา 2 องค์ คือ เริงจิตรแจรง อาภากร (7 มิถุนายน พ.ศ. 2448 – 19 สิงหาคม พ.ศ. 2536) และหม่อมเจ้าสุคนธ์จรุง อาภากร (3 ธันวาคม พ.ศ. 2449 – 2 มีนาคม พ.ศ. 2531)

## ชีวิตครอบครัว
หม่อมเจ้าจารุพัตราทรงลาออกจากฐานันดรศักดิ์แห่งพระราชวงศ์เพื่อสมรสกับหลวงศุภชลาศัย (บุง ศุภชลาศัย) รองผู้บัญชาการทหารเรือ อธิบดีกรมพลศึกษาคนแรก (ผู้ดำเนินการจัดสร้าง กรีฑาสถานแห่งชาติ) เมื่อวันที่ 2 สิงหาคม พ.ศ. 2476 มีบุตรธิดา 5 คน ได้แก่
# อาภา กฤดากร ณ อยุธยา สมรสกับหม่อมราชวงศ์สุทธิสวาสดิ์ กฤดากร
# นาวาเอกภากร ศุภชลาศัย สมรสกับอัจฉรา เสนีวงศ์ ณ อยุธยา
# จารุพันธุ์ วสุธาร สมรสกับดุษณี วสุธาร
# พรศุภศรี จามรมาน สมรสกับศรีศักดิ์ จามรมาน
# พัตราพร จารุศร สมรสกับธนชัย จารุศร

### เครื่องราชอิสริยาภรณ์

## ลำดับสาแหรก




## อ้างอิง

หมวดหมู่:ราชสกุลอาภากร
หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนเซนต์โยเซฟคอนเวนต์
การ์ฟิลด์ 2 ตอน อลเวงเจ้าชายบัลลังก์เหมียว

**การ์ฟิลด์ 2 ตอน อลเวงเจ้าชายบัลลังก์เหมียว** ภาพยนตร์คนแสดง จากเรื่อง การ์ฟิลด์ เดอะ มูฟวี่ เขียนบทภาพยนตร์โดย Joel Cohen และ Alec Sokolow

## นักแสดง
* เบร็คกิ้น เมเยอร์ เป็น จอน อาร์บัคเคิ้ล
* เจนนิเฟอร์ เลิฟ ฮิววิต เป็น ดร. ลิซ วิลสัน
* Billy Connolly เป็น ลอร์ด ดาร์กิส
* บิล เมอร์เรย์ เป็น การ์ฟิลด์ (เสียงภาษาไทย โดย รอง เค้ามูลคดี)
* เอียน อาเบอร์ครอมบี้ เป็น พ่อบ้านสมิทตี้
* Roger Rees เป็น Mr. Hobbs
* Lucy Davis เป็น Ms. Abby Westminister
* ทิม เคอร์รี่ย์ เป็น พริ๊นส์ (เสียงภาษาไทย โดย วิภู กำเนิดดี)
* Oliver Muirhead เป็น Mr. Greene

## ดูเพิ่ม
* เว็บไซต์อย่างเป็นทางการ 
* Rotten Tomatoes Movie Review For Garfield: A Tail of Two Kitties
* 
* ข้อมูลภาพยนตร์เรื่องการ์ฟิลด์ 2ในเว็บไวต์หนังดี
* ''Garfield: A Tail of Two Kitties'' Trailer at Apple.com (Requires Quick Time Player)

หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์อเมริกัน
หมวดหมู่:ภาพยนตร์การ์ฟิลด์
หมวดหมู่:ภาพยนตร์ตลก
หมวดหมู่:ภาพยนตร์ภาคต่อ
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์โดยทเวนตีธ์เซนจูรีฟอกซ์
สินนภา สารสาส

**สินนภา สารสาส** (เกิด 14 พฤษภาคม พ.ศ. 2499) เป็นนักดนตรี นักแต่งเพลง โปรดิวเซอร์ชาวไทย อดีตสมาชิกร่วมวงดนตรีบัตเตอร์ฟลาย และมีผลงานร่วมกับ จิรพรรณ อังศวานนท์ ในแนวโพรเกรสซีฟร็อก ผสมผสานกับดนตรีไทย ใช้ชื่อผลงานว่า "เอกรงค์"

## ประวัติ
สินนภา สารสาส เป็นธิดาใน อินทุรัตนา บริพัตร (เดิม หม่อมเจ้าอินทุรัตนา และ พระวรวงศ์เธอ พระองค์เจ้าอินทุรัตนา) พระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับ ร้อยเอก สมหวัง สารสาส บุตรของพระสารสาสน์พลขันธ์ (ลอง สุนทานนท์) และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว และสมเด็จพระปิตุจฉาเจ้า สุขุมาลมารศรี พระอัครราชเทวี มีพี่น้องร่วมบิดามารดาคือ ธรณินทร์ และสันติ สารสาส และ มีน้องต่างมารดาสี่คน คือ วรวรรณ, สันติทวี, ศรีภพ และ ชินเวศ สารสาส นอกจากนี้เธอยังมีศักดิ์เป็นลูกพี่ลูกน้องกับ หม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานคร เนื่องจาก พระวรวงศ์เธอ พระองค์เจ้าสุขุมาภินันท์ เป็นบิดาของหม่อมราชวงศ์สุขุมพันธุ์ บริพัตร และ พระวรวงศ์เธอ พระองค์เจ้าสุขุมาภินันท์ ยังมีศักดิ์เป็นน้าของสินนภา เมื่อนับจากฝ่ายมารดา

สินนภา สารสาส สมรสและหย่ากับ อนันต์ ตาราไต

## ผลงาน
* เอกรงค์ ๑ : มโนราห์ (2530)
* เอกรงค์ ๒ : นิพพาน อิเลคตริก (2534), ปรากฏการณ์ (2535)
* เอกรงค์ ๓ : รัตนโกสินทร์ (2541)
* ความหลับลึกแห่งทะเล (2543)
* ดนตรีประกอบภาพยนตร์ อารมณ์ อาถรรพ์ อาฆาต (2545)
* สายน้ำ สามชีวิต (2550) เพลงประกอบละคร

## ลำดับสาแหรก





## อ้างอิง

## แหล่งข้อมูลอื่น
* 

หมวดหมู่:ราชสกุลบริพัตร
หมวดหมู่:ราชสกุลปาลกะวงศ์
หมวดหมู่:สกุลสารสาส
หมวดหมู่:นักดนตรีชาวไทย
หมวดหมู่:นักเปียโนชาวไทย
หมวดหมู่:นักแต่งเพลงชาวไทย
หมวดหมู่:นักประพันธ์ดนตรีประกอบภาพยนตร์
หมวดหมู่:อาจารย์คณะดุริยางค์-ดนตรี
หมวดหมู่:บุคคลจากคณะดุริยางคศาสตร์ มหาวิทยาลัยศิลปากร
การจัดประเภทดาวฤกษ์

ในวิชาดาราศาสตร์ **การจัดประเภทของดาวฤกษ์** คือระบบการจัดกลุ่มดาวฤกษ์โดยพิจารณาจากอุณหภูมิพื้นผิวของดาวและคุณลักษณะทางสเปกตรัมที่เกี่ยวข้อง และอาจมีรายละเอียดปลีกย่อยอื่น ๆ ติดตามมาก็ได้ อุณหภูมิยังผลของดาวฤกษ์หาได้จาก กฎการกระจัดของวีน แต่วิธีการนี้ทำได้ค่อนข้างยากสำหรับดาวที่อยู่ห่างไกลออกไปมาก ๆ  สเปกโทรสโกปีของดาวทำให้เราสามารถจัดประเภทดาวได้จากแถบการดูดกลืนแสง ซึ่งสามารถสังเกตเห็นได้เฉพาะในช่วงอุณหภูมิเฉพาะเจาะจงช่วงหนึ่ง การจัดประเภทของดาวฤกษ์แบบดั้งเดิมมีการจัดระดับตั้งแต่ A ถึง Q ซึ่งเป็นที่มาของการกำหนดรหัสสเปกตรัมในปัจจุบัน

## การจัดระดับของเซคคิ
ระหว่างช่วงคริสต์ทศวรรษ 1860 ถึง 1870 นักวิชาการด้านสเปกโตรสโกปีของดาวฤกษ์ยุคแรก ๆ ชื่อ คุณพ่อแองเจโล เซคคิ ได้คิดค้น**ระบบจัดประเภทของดาวเคราะห์แบบเซคคิ**ขึ้นเพื่อช่วยแบ่งประเภทสเปกตรัมที่ได้จากการสังเกต ปี ค.ศ. 1866 เขาได้พัฒนาระบบจัดแบ่งสเปกตรัมออกเป็น 3 ระดับ: ดังนี้

* **Class I:** สำหรับดาวฤกษ์สีขาวและสีน้ำเงินซึ่งมีแถบไฮโดรเจนค่อนข้างเข้ม เช่นดาวเวกา และดาวตานกอินทรี การจัดระดับนี้กินความรวมการจัดระดับสมัยใหม่ทั้งแบบคลาส A และคลาส F ในช่วงต้น
*: **Class I, Orion subtype:** เป็นประเภทย่อยของคลาส I ซึ่งมีแถบค่อนข้างแคบแทนที่จะเป็นแถบกว้าง เช่นดาวไรเจล และ ดาวเบลลาทริกซ์ สำหรับการจัดระดับสมัยใหม่ ประเภทนี้จะสอดคล้องกับดาวฤกษ์คลาส B
* **Class II:** สำหรับดาวฤกษ์สีเหลืองที่มีความเข้มข้นของไฮโดรเจนน้อยกว่า แต่มีแถบความเป็นโลหะเด่นชัด เช่นดวงอาทิตย์, ดาวอาร์คตุรุส และดาวคาเพลลา เทียบกับการจัดระดับสมัยใหม่จะได้ประมาณคลาส G รวมไปถึงคลาส K และคลาส F ในช่วงปลาย ๆ
* **Class III:** สำหรับดาวฤกษ์สีส้มจนถึงสีแดงที่มีแถบสเปกตรัมค่อนข้างซับซ้อน เช่นดาวบีเทลจุส และดาวปาริชาต เทียบกับการจัดระดับสมัยใหม่ได้เท่ากับคลาส M

เซคคิได้ค้นพบดาวคาร์บอนในปี ค.ศ. 1868 เขาจัดดาวประเภทนี้แยกไว้เป็นประเภทต่างหาก คือ

* **Class IV:** สำหรับดาวฤกษ์สีแดงที่มีแถบคาร์บอนอย่างโดดเด่น

เมื่อถึงปี ค.ศ. 1877 เขาได้เพิ่มการจัดระดับอีกหนึ่งระดับ คือ

* **Class V:** สำหรับดาวฤกษ์ที่มีแถบการแพร่ (emission-line) เช่น ดาว แกมมา แคสซิโอเปียและเบตา พิณ
* 
ช่วงปลายคริสต์ทศวรรษ 1890 การจัดระดับแบบนี้เสื่อมความนิยมลงไป การจัดระดับของฮาร์วาร์ดเริ่มเข้ามาแทนที่ ซึ่งปรากฏในหัวข้อถัดไป

## การจัดระดับของฮาร์วาร์ด
การจัดระดับดาวฤกษ์ของฮาร์วาร์ดเป็นรูปแบบการจัดหนึ่งมิติ แต่ละระดับจะบ่งชี้ถึงอุณหภูมิบรรยากาศของดาวฤกษ์โดยเรียงลำดับจากดาวที่ร้อนที่สุดไปยังดาวที่เย็นที่สุด ดังแสดงในตารางต่อไปนี้ (โดยเปรียบเทียบมวล รัศมี และความส่องสว่างของดาวฤกษ์เทียบกับดวงอาทิตย์)

## การจัดระดับของเยอร์เกส

## ชนิดของสเปกตรัม

## ดูเพิ่ม
* วิวัฒนาการของดาวฤกษ์
* ความเป็นโลหะ
* แผนภูมิ H-R

## อ้างอิง

หมวดหมู่:ดาวฤกษ์
หมวดหมู่:ประเภทของดาวฤกษ์
หมวดหมู่:ดาวฤกษ์แบ่งตามชนิดสเปกตรัม
หมวดหมู่:ดาวฤกษ์แบ่งตามชั้นความสว่าง
หมวดหมู่:ระบบการจำแนก
หมวดหมู่:ดาราศาสตร์ดาวฤกษ์
เนวิลล์ ซัททอลล์

**เนวิลล์ ซัททอลล์** () เป็นอดีตนักฟุตบอลทีมชาติเวลส์ มีชื่อเสียงอย่างมากในช่วงที่เป็นนักเตะของเอฟเวอร์ตัน เขาได้รับการยกย่องให้เป็นหนึ่งในผู้รักษาประตูที่ดีที่สุดในยุคนั้น และเคยได้รับรางวัลนักฟุตบอลยอดเยี่ยมของสมาคมผู้สื่อข่าวอังกฤษ ในปี 1985 รวมทั้งได้รับเครื่องราชอิสริยาภรณ์ MBE ชั้นที่ 5 (บริติชเมมเบอร์ออฟบริติชเอมไพร์) ในปี 1995 ในฐานะผู้ทำคุณประโยชน์ให้วงการฟุตบอล โดยเขาเป็นผู้ทำสถิติลงเล่นให้ทีมชาติเวลส์มากที่สุดที่ 92 นัด

## เส้นทางค้าแข้ง
ซัททอลล์นับว่าเริ่มอาชีพนักฟุตบอลได้ช้าเพราะก่อนจะมาเป็นนักฟุตบอลอาชีพเขาเสียเวลาไปกับการทำงานเป็นพนักงานเก็บขยะมูลฝอย,บ๋อยในร้านอาหารรวมถึงพนักงานขนส่ง ก่อนจะดังคับเกาะอังกฤษในฐานะผู้เล่นของเอฟเวอร์ตันซึ่งเขาลงสนามในลีกให้เอฟเวอร์ตันถึง 578 นัด (และเมื่อรวมทุกรายการแล้วเขาลงเล่นให้เอฟเวอร์ตัน มากกว่า 750 นัด) เนวิลล์ ซัททอลล์ได้แชมป์ลีกสูงสุดกับสโมสร 2 สมัย, แชมป์เอฟเอคัพอีก 2 สมัย และเคยได้แชมป์คัพวินเนอส์คัพ 1 สมัย โดยลงเล่นให้ทีมชาติเวลส์ถึง 92 นัด

เนวิลล์ ซัททอลล์จัดว่าเป็นผู้รักษาประตูที่มีรูปร่างอ้วน แต่สามารถกระโดดเซฟประตูได้อย่างไม่น่าเชื่อในหลายจังหวะ โดยเขาได้รับรางวัลนักฟุตบอลยอดเยี่ยมของสมาคมผู้สื่อข่าวอังกฤษในฤดูกาล 1984-1985 และอยู่เล่นให้เอฟเวอร์ตันมากกว่า 10 ปี ในนัดชิงชนะเลิศเอฟเอคัพปี 1995 เขามีส่วนสำคัญในการพาเอฟเวอร์ตันชนะแมนเชสเตอร์ยูไนเต็ด 1-0 โดยหลังจบเกมส์เขาได้รับเลือกให้เป็นแมนออฟเดอะแมตช์จากการป้องกันอันสุดยอด และเอฟเวอร์ตันได้จัดเกมส์เทสติโมเนียลแมตช์ให้เขาในฐานะที่ลงสนามรับใช้สโมสรมากว่า 10 ปีโดยเชิญกลาสโกว์เซลติกมาเตะที่กูดิสันพาร์กในปีดังกล่าว

ปี 1997 เขาได้รับเครื่องราชอิสริยาภรณ์ชั้น MBE ในฐานะผู้ทำคุณประโยชน์ให้วงการฟุตบอลอังกฤษ

เนวิลล์ ซัททอลล์ลงสนามครั้งสุดท้ายในชีวิตค้าแข้งให้แบรดฟอร์ดซิตีในเกมส์พบลีดส์ยูไนเต็ดในพรีเมียร์ลีกฤดูกาล 1999-2000 และภายหลังเขาย้ายไปร่วมลีกระดับล่างอีกหลายทีมแต่ไม่ได้ลงสนาม

หลังจากนั้นเขาเริ่มเก็บเกี่ยวประสบการณ์ในการเป็นสตาฟโค้ชกับทีมชาติเวลส์และทีมดาร์เกนนัมแอนด์เรดบริดจ์ ในที่สุดเขาก็รับงานคุมทีมโดเวอร์แอทเลติกทีมในลีกสมัครเล่นของอังกฤษในฤดูกาล 2001-2002 แต่ก็ถูกปลดเมื่อจบฤดูกาล

อาชีพคุมทีมฟุตบอลของเนวิลล์ ซัททอลล์ดูเหมือนจะไม่ประสบความสำเร็จมากนัก เมื่อในปี 2004 เขารับงานคุมทีมอีกครั้งโดยเข้ารับตำแหน่งผู้จัดการทีมเฮสติงส์ยูไนเต็ด ทีมในลีกสมัครเล่นของอังกฤษก่อนจะถูกปลดในเวลาต่อมา

ชีวิตส่วนตัวของเขานับว่ามีสีสันไม่แพ้ลีลาการเซฟประตูในสนาม เมื่อเขาตัดสินใจทิ้งภรรยากับลูกในปี 2007 ไปหาคู่ควงคนใหม่ และต่อมาเขาฟ้องเรียกสมบัติอันประกอบด้วยเหรียญรางวัลและหมวกทีมชาติรวมถึงเครื่องราชอิสริยาภรณ์ของเขาคืนจากลูกสาวต่อศาลเด็กและเยาวชนในเมืองลิเวอร์พูล หลังจากที่เขาชนะคดีทำให้ซาแมนทา ลูกสาวของเขาที่เพิ่งอายุ 19 ปี มีหนี้ที่ต้องชำระแก่ศาลกว่า 6,000 ปอนด์ ซึ่งทนายของเนวิลล์ ซัททอลล์กล่าวว่า เนวิลล์รู้สึกพึงพอใจอย่างมาก

ปี 2008 เซาธอลล์ได้เข้าร่วมเป็นหนึ่งในสตาฟโค้ชของทีมมาร์เกต ซึ่งเป็นทีมในลีกสมัครเล่นของอังกฤษ

## ผลงานในฐานะผู้เล่น
* แชมป์ลีกสูงสุด ฤดูกาล 1984-1985,1986-1987 (เอฟเวอร์ตัน)
* แชมป์เอฟเอคัพ ปี 1984, 1995; รองแชมป์ ปี 1985, 1989 (เอฟเวอร์ตัน)
* แชมป์ คัพวินเนอส์คัพปี 1985 (เอฟเวอร์ตัน)
* รองแชมป์ลีกคัพ ปี 1984 (เอฟเวอร์ตัน)
* นักฟุตบอลยอดเยี่ยมของสมาคมผู้สื่อข่าวอังกฤษ ปี 1985
* ติดทีมชาติเวลส์ 92 นัด

## อ้างอิง

หมวดหมู่:นักฟุตบอลชาวเวลส์
หมวดหมู่:ผู้รักษาประตูฟุตบอล
หมวดหมู่:ผู้เขียนอัตชีวประวัติชาวสหราชอาณาจักร
หมวดหมู่:บุคคลจากคลันดิดโน
หาน เกิง

**หาน เกิง** (; เกิด 9 กุมภาพันธ์ ค.ศ. 1984) หรือชื่อในเกาหลีคือ **ฮันกย็อง** () เป็นนักแสดง นักร้อง นักเต้น นายแบบชาวจีน เป็นสมาชิกชาวจีนเพียงคนเดียวในวงซูเปอร์จูเนียร์ เขาได้รับการเชื้อเชิญมาเป็นศิลปินฝึกหัดในสังกัด เอสเอ็มเอนเตอร์เทนเมนต์ เมื่อตอนอายุ 19 ปี หลังจากที่ชนะการประกวด H.O.T. China Audition จนได้มาเป็นหนึ่งในวงซูเปอร์จูเนียร์ และเมื่อไม่นานมานี้ เขาได้เป็นหัวหน้าวงซูเปอร์จูเนียร์-เอ็ม ที่ต้องไปทำผลงานเพลงบุกตลาดในประเทศจีน โดยในอัลบั้ม Super Junior - M นี้มีนักร้องชาวจีน 2 คนเข้ามาร่วมทำงานด้วย นั่นก็คือ เฮนรี่ และ โจวมี่

นอกจากผลงานเพลงร่วมกับวงซูเปอร์จูเนียร์ ฮันกยองยังได้ทำงานร่วมกับนักร้องสาวชาวจีนที่อยู่ในสังกัดเดียวกันคือจางรีอิน โดยการถ่ายทำมิวสิกวิดีโอเพลง Timeless, I will และ Lovers โดยงานนี้ได้ทำการถ่ายทำร่วมกับเพื่อนร่วมวงกับ ชเว ชี-ว็อน และนักแสดงสาวอย่าง อียอนฮี

ปัจจุบัน หาน เกิง ลาออกจากวงซูเปอร์จูเนียร์แล้ว

## ผลงานเพลง

### [[ซูเปอร์จูเนียร์]]
* ปี ค.ศ. 2005 - อัลบั้ม Super Junior 05 (TWINS)
* ปี ค.ศ. 2007 - อัลบั้ม Don't Don
* ปี ค.ศ. 2009 - อัลบั้ม Sorry Sorry

### [[ซูเปอร์จูเนียร์ เอ็ม]]
* ปี ค.ศ. 2008 - อัลบั้ม Me
* ปี ค.ศ. 2009 - อัลบั้ม Super Girl

### ซิงเกิลเดี่ยว
* ปี ค.ศ. 2010 - อัลบั้ม Geng Xin 
* ปี ค.ศ. 2012 - อัลบั้ม Hope in the Darkness

## ภาพยนตร์ และ ละคร

## มิวสิกวิดีโอ

## ดูเพิ่ม
* ซูเปอร์จูเนียร์

## อ้างอิง

## แหล่งข้อมูลอื่น
* ("Hangeng"~GENGTHAI 庚泰) 
* (___HanKyung Club ThaiLand___) 

หมวดหมู่:นักร้องชายชาวจีน
หมวดหมู่:นักร้องจากมณฑลเฮย์หลงเจียง
หมวดหมู่:สมาชิกของซูเปอร์จูเนียร์
หมวดหมู่:สมาชิกของซูเปอร์จูเนียร์-เอ็ม
มวลดวงอาทิตย์

**มวลดวงอาทิตย์** () เป็นวิธีพื้นฐานในการบรรยายค่ามวลในทางดาราศาสตร์ สำหรับใช้อธิบายถึงมวลดาวฤกษ์หรือมวลดาราจักร มีค่าเท่ากับมวลของดวงอาทิตย์ คือประมาณ 2 โนนิลเลียนกิโลกรัม หรือเท่ากับ 332,950 เท่าของมวลของโลก หรือ 1,048 เท่าของมวลของดาวพฤหัสบดี สัญลักษณ์และค่าพื้นฐานของมวลดวงอาทิตย์แสดงได้ดังนี้

:M_{\odot}=1.98892\times10^{30}\hbox{ kg}

เราสามารถบรรยายมวลดวงอาทิตย์ในรูปของระยะทางเป็นปี คือระยะห่างจากโลกถึงดวงอาทิตย์ (หนึ่งหน่วยดาราศาสตร์ หรือ AU) กับค่าคงที่แรงโน้มถ่วง (*G*) ได้ดังนี้

:M_\odot=\frac{4 \pi^2 \times (1{\rm AU})^3}{G\times(1{\rm yr})^2}

จนกระทั่งปัจจุบันยังไม่สามารถบอกตัวเลขที่แท้จริงของหน่วยดาราศาสตร์หรือค่าคงที่แรงโน้มถ่วงได้อย่างถูกต้อง อย่างไรก็ดี การอธิบายถึงมวลสัมพันธ์ของดาวเคราะห์อื่นในระบบสุริยะหรือในระบบดาวคู่ด้วยหน่วยของมวลดวงอาทิตย์ มิได้มีความจำเป็นต้องทราบถึงค่าแท้จริงเหล่านั้น ดังนั้นการบรรยายถึงมวลต่าง ๆ ด้วยหน่วยของมวลดวงอาทิตย์จึงเป็นวิธีที่มีประโยชน์ที่สุด

## มวลดวงอาทิตย์ กับหน่วยอื่น ๆ ที่เกี่ยวข้อง
หนึ่งมวลดวงอาทิตย์สามารถแปลงเป็นหน่วยต่าง ๆ ได้ดังนี้:
* 27 068 510 มวลดวงจันทร์ (ML)
* 332 946 มวลโลก (M⊕)
* 1047.56 มวลดาวพฤหัสบดี (MJ)

ในทฤษฎีสัมพัทธภาพทั่วไปมักจะอ้างถึงมวลในหน่วยของระยะทาง ดังนี้

:M_\odot \frac{G}{c^2} \approx 1.48~\mathrm{km}

## อ้างอิง
* I.-J. Sackmann, A. I. Boothroyd (2003). "Our Sun. V. A Bright Young Sun Consistent with Helioseismology and Warm Temperatures on Ancient Earth and Mars". *The Astrophysical Journal* **583** (2): 1024–1039. doi:10.1086/345408.

หมวดหมู่:ดวงอาทิตย์
หมวดหมู่:หน่วยวัดในดาราศาสตร์
หมวดหมู่:มาตรดาราศาสตร์
หมวดหมู่:หน่วยมวล
ลิปดาและพิลิปดา

**ลิปดา** ( หรือ arcmin) เป็นหน่วยหนึ่งในการวัดมุม มีค่าเท่ากับ  ขององศา เนื่องจากหนึ่งองศาเท่ากับ  ของวงกลม ดังนั้น 1 ลิปดาจึงเท่ากับ  ของวงกลม หน่วยวัดขนาดเล็กเช่นนี้มักใช้ในการวัดค่าที่ละเอียดมาก ๆ เช่นในวิชาดาราศาสตร์หรือการกำหนดพิกัดการยิงอาวุธ

**พิลิปดา** ( หรือ arcesc) (บ้างก็เขียนว่า *วิลิปดา*) เป็นหน่วยที่มีขนาดเป็น  ของหนึ่งลิปดาอีกต่อหนึ่ง หรือเท่ากับ  องศา หรือเท่ากับ  ของวงกลม

คำว่า "ลิปดา" และ "พิลิปดา" มีรากศัพท์มาจากภาษาสันสกฤตคำว่า "ลิปฺตา" (लिप्ता) และ "วิลิปฺตา" (विलिप्ता) ตามลำดับ ฉะนั้นการเขียนว่า *ฟิลิปดา* จึงไม่ถูกต้อง อาจเป็นเพราะการเข้าใจผิดว่าเป็นภาษาอังกฤษ

ตารางแสดงสัดส่วนและความสัมพันธ์ระหว่าง องศา ลิปดา พิลิปดา และมิลลิพิลิปดา แสดงได้ดังนี้

## อ้างอิง

หมวดหมู่:หน่วยมุม
พิลิปดา

**พิลิปดา** หรือ **วิลิปดา** () หรือ **อาร์กวินาที** (arcsecond, second of arc หรือ second) มักเขียนแทนด้วยเครื่องหมาย ″ เป็นหน่วยของมุมมีค่าเป็น 1/60 ของลิปดา

หนึ่งพิลิปดาคือ 1/3600 ขององศา และเนื่องจาก 1 องศาเท่ากับ 1/360 ของเส้นรอบวง ดังนั้น 1 พิลิปดาจึงเท่ากับ 1/ (≈ ) ของเส้นรอบวง 1 เรเดียน มีค่าประมาณ  พิลิปดา

สำหรับในระบบหน่วยวัดระหว่างประเทศ หน่วยสำหรับมุมและมุมเฟสคือเรเดียน แต่หน่วยองศารวมถึงลิปดาและพิลิปดาก็ถือเป็นหน่วยที่ยอมรับให้ใช้แก่ระบบเอสไอด้วยเช่นกัน

## ตัวอย่างการใช้งาน
ในทางดาราศาสตร์ ระยะทาง 1 พาร์เซกถูกกำหนดให้เป็นระยะทางไปยังวัตถุที่มีพารัลแลกซ์ดาวฤกษ์เท่ากับ 1 พิลิปดา โดยหนึ่งพาร์เซกมีขนาดประมาณ 3.26 ปีแสง

โลกหมุนรอบตัวเองด้วยลองจิจูด 15″ ในหนึ่งวินาที โดยจะหมุน 15° ทุก ๆ ชั่วโมง และ 15′ ทุก ๆ นาที ความยาวส่วนโค้งเมริเดียน ที่ตรงกับ ละติจูด 1″ ของโลกนั้นอยู่ที่ประมาณ 30 เมตร

## หน่วยย่อยโดยคำอุปสรรค
สำหรับในระบบหน่วยวัดระหว่างประเทศ ในเอกสารระหว่างประเทศ (ฉบับที่ 9 ปี 2019) ได้ระบุไว้ว่าในบางสาขาวิชา เช่น ดาราศาสตร์ อาจมีการใช้คำอุปสรรคเอสไอเพื่อแสดงมุมที่มีขนาดเล็กมากด้วยค่าดังต่อไปนี้

* มิลลิพิลิปดา (milliarcsecond,  mas) = 10-3 พิลิปดา
* ไมโครพิลิปดา (microarcsecond, µas) = 10-6 พิลิปดา
* พิโกพิลิปดา (picoarcsecond, pas) = 10-12 พิลิปดา

หน่วยเหล่านี้จะใช้เมื่อหน่วยพิลิปดามีขนาดใหญ่เกินไป เช่น เมื่อแสดงถึง พารัลแลกซ์ดาวฤกษ์ หรือ การเคลื่อนที่ที่เฉพาะของดาวฤกษ์

## ดูเพิ่ม
* ลิปดาและพิลิปดา

## อ้างอิง

หมวดหมู่:หน่วยมุม
ความเร็วแนวเล็ง

**ความเร็วแนวเล็ง** บางครั้งก็เรียกว่า **ความเร็วเชิงรัศมี** หรือ **ความเร็วแนวรัศมี** () เป็นความเร็วของวัตถุในทิศทางที่อยู่ตรงแนวสายตาของเรา ไม่ว่าจะเป็นการเคลื่อนเข้าหาตัวเราหรือเคลื่อนออกจากตัวเราก็ตาม แสงจากวัตถุที่มีความเร็วแนวเล็งที่แน่นอนสามารถทำให้เกิดปรากฏการณ์ดอปเปลอร์ได้ โดยความถี่ของแสงจะลดลงขณะที่วัตถุเคลื่อนที่ห่างออกไป (เรียกว่า การเคลื่อนไปทางแดง) หรือความถี่จะเพิ่มขึ้นเมื่อวัตถุเคลื่อนใกล้เข้ามา (เรียกว่า การเคลื่อนไปทางน้ำเงิน)

การวัดความเร็วแนวเล็งของดาวฤกษ์หรือวัตถุส่องสว่างอื่นที่อยู่ห่างไกลสามารถทำได้โดยการตรวจสอบสเปกตรัมความละเอียดสูงและเปรียบเทียบคลื่นความถี่ที่ได้กับแถบสเปกตรัมที่เราทราบค่าแล้วจากห้องทดลอง ตามปกติ ความเร็วแนวเล็งที่เป็นบวกหมายถึงวัตถุกำลังเคลื่อนห่างออกไป ถ้าความเร็วแนวเล็งเป็นลบ หมายถึงวัตถุกำลังเคลื่อนใกล้เข้ามา

ในระบบดาวคู่หลายแห่ง การเคลื่อนที่ของวงโคจรจะทำให้ความเร็วแนวเล็งแปรค่าไปมาได้หลายกิโลเมตรต่อวินาที เมื่อค่าสเปกตรัมของดาวเหล่านี้เปลี่ยนแปลงไปมาจากผลของปรากฏการณ์ดอปเปลอร์ จึงเรียกเหตุการณ์นี้ว่า spectroscopic binaries การศึกษาความเร็วแนวเล็งใช้เพื่อประมาณค่ามวลของดาวฤกษ์และองค์ประกอบของวงโคจรบางตัว เช่นความเยื้องศูนย์กลางของวงโคจรและค่ากึ่งแกนเอก กระบวนการเดียวกันนี้สามารถนำไปใช้ในการตรวจจับดาวเคราะห์รอบดาวฤกษ์ได้ ด้วยหลักการการตรวจจับความเคลื่อนไหวจะบ่งชี้ถึงคาบดาราคติของดาวเคราะห์ และขนาดของการเคลื่อนที่ทำให้สามารถคำนวณค่าต่ำสุดที่เป็นไปได้ของมวลดาวเคราะห์ได้

## ดูเพิ่ม
* ดาวเคราะห์นอกระบบสุริยะ
* การเคลื่อนที่เฉพาะ

หมวดหมู่:มาตรดาราศาสตร์
การเคลื่อนที่เฉพาะ

[thumb|200px|ภาพการเคลื่อนที่ของ[ดาวเบอร์นาร์ด ทุก ๆ 5 ปี ตั้งแต่ ค.ศ. 1985 - 2005]]
**การเคลื่อนที่เฉพาะ** () หรือ **การเคลื่อนที่เฉพาะของ[[ดาวฤกษ์]]** คือการวัดค่าการเปลี่ยนตำแหน่งของดาวบนท้องฟ้าเมื่อเวลาผ่านไประยะหนึ่งหลังการเคลื่อนที่ไม่เฉพาะผ่านไประยะหนึ่ง แตกต่างจากความเร็วแนวเล็งซึ่งเป็นอัตราการเปลี่ยนแปลงระยะทางที่เคลื่อนเข้าหาหรือออกห่างจากผู้สังเกตการณ์

เอ็ดมันด์ แฮลลีย์ เป็นผู้ค้นพบการเคลื่อนที่เฉพาะในปี ค.ศ. 1718 เมื่อเขาสังเกตเห็นดาวโจร ดาวดวงแก้ว และดาวโรหิณีเคลื่อนไปประมาณครึ่งองศาจากตำแหน่งเดิมที่นักดาราศาสตร์ชาวกรีกโบราณ ฮิปปาร์คอส เคยจัดทำเอาไว้เมื่อ 1850 ปีก่อนหน้านั้น

งานวิจัยในปี ค.ศ. 2005 เป็นการวัดค่าการเคลื่อนที่เฉพาะของดาราจักรได้เป็นครั้งแรก โดยวัดจากดาราจักรสามเหลี่ยม

เราสามารถแสดงค่าการเคลื่อนที่เฉพาะได้โดยอาศัยองค์ประกอบเชิงมุมใน ไรต์แอสเซนชัน (*μ<sub>α</sub>*) และเดคลิเนชัน (*μ<sub>δ</sub>*) การเคลื่อนที่เฉพาะสุทธิ (*μ*) หาได้จาก

## อ้างอิง

## แหล่งข้อมูลอื่น
* Hipparcos: High Proper Motion Stars
* Edmond Halley: Discovery of proper motions

หมวดหมู่:ดาราศาสตร์ดาวฤกษ์
หมวดหมู่:มาตรดาราศาสตร์
หมวดหมู่:ดาวฤกษ์
ดัชนีสี

ในวิชาดาราศาสตร์ **ดัชนีสี** () คือนิพจน์ตัวเลขอย่างง่ายที่อธิบายถึงสีของวัตถุ ซึ่งสำหรับกรณีของดาวฤกษ์แล้วจะมีความหมายถึงอุณหภูมิของมัน ในการวัดค่าดัชนี จะต้องสังเกตค่าระดับความสว่างของวัตถุอย่างต่อเนื่องผ่านตัวกรองสองชุดที่แตกต่างกัน เช่น U กับ B หรือ B กับ V โดยที่ U เป็นตัวกรองที่ไวต่อรังสีอัลตราไวโอเลต B ไวต่อแสงสีน้ำเงิน และ V ไวต่อแสงที่ตามองเห็น (สีเขียว-เหลือง) ระบบการอ่านค่าผ่านตัวกรองเหล่านี้เรียกว่า Photometric system ค่าความแตกต่างของระดับความสว่างที่วัดผ่านตัวกรองเหล่านี้ จะเรียกว่า ดัชนีสี U-B หรือ ดัชนีสี B-V ตามลำดับ ค่าดัชนีที่น้อยกว่าจะหมายถึงวัตถุนั้นเป็นสีน้ำเงินมากกว่า (คือร้อนกว่า) ตรงกันข้าม ถ้าดัชนีสีมีค่ามาก หมายถึงวัตถุเป็นสีแดงมาก (คือเย็นกว่า) ค่าดัชนีนี้เป็นสเกลความสว่างแบบลอกการิทึม วัตถุที่สว่างมากจะมีค่าแมกนิจูดน้อยกว่าวัตถุที่ซีดทึม  (ยิ่งติดลบมากยิ่งสว่างมาก) ตัวอย่างเช่น ดวงอาทิตย์สีเหลืองของเรามีค่าดัชนี B-V เท่ากับ 0.656±0.005 ขณะที่ดาวไรเจลสีน้ำเงินมีค่าดัชนี B-V เท่ากับ -0.03 (เพราะระดับความสว่าง B เท่ากับ 0.09 และระดับความสว่าง V เท่ากับ 0.12 ดังนั้น B-V=-0.03)

## อ้างอิง

หมวดหมู่:มาตรดาราศาสตร์
หมวดหมู่:ทัศนศาสตร์
เลิฟเวอร์สอะเกน

**เลิฟเวอร์ส อะเกน** () เป็นซิงเกิลที่ 22 ของเอ็กซ์ไซล์ ออกจำหน่ายวันที่ 17 มกราคม พ.ศ. 2550 ในรูปแบบแม็กซี่ซิงเกิล  เปิดตัวในอันดับ 2 ออริกอนชาร์ตด้วยยอดขาย 132,995 แผ่น  และมียอดขายรวม 257,393 แผ่น  เป็นซิงเกิลอันดับที่ 17 ของออริกอนชาร์ตประจำปี ค.ศ. 2007

เพลง "Lovers Again" เพลงเป็นประกอบโฆษณาโทรศัพท์มือถือของบริษัท KDDI ในแคมเปญจ์ "au×EXILE第二章キャンペーン"  และเพลง "Change My Mind" เป็นเพลงประกอบโฆษณาของ music.jp    

ในซีดีซิงเกิล "Lovers Again" นี้ได้มีพิเศษ คือ "Lovers Again -The Finalist Version-" โดยเป็นเวอร์ชันร้องสดจากการประกวด EXILE Vocal Battle Audition 2006 ～ASIAN DREAM～ จากผู้แข่งขันในรอบสุดท้ายเมื่อวันที่ 22 กันยายน  พ.ศ. 2549
## รายชื่อเพลง
# Lovers Again 
# Change My Mind 
# Lovers Again (Instrumental) 
# Change My Mind (Instrumental) 
# Lovers Again -The Finalist Version-
## มิวสิกวีดีโอ
# Lovers Again (Video Clip)
# EXILE関連のインフォメーション
## การแสดงสด
*24 กุมภาพันธ์ พ.ศ. 2550 - Music Fair21 - Lovers Again, Everything
*10 พฤศจิกายน พ.ศ. 2550 - Music Fair21 - Lovers Again, I Believe
*3 ธันวาคม พ.ศ. 2550 - SMAP x SMAP - Choo Choo Train, WON'T BELONG, Lovers Again และ I Believe
*31 ธันวาคม พ.ศ. 2550 - CDTV Special! New Year's Premier Live 2007~2008 - Choo Choo TRAIN, 時の描片 ～トキノカケラ～, I Believe และ Lovers Again
*31 ธันวาคม พ.ศ. 2550 - Kouhaku Utagassen 2007 - Lovers Again
* 2 ธันวาคม  พ.ศ. 2552 - HEY! HEY! HEY! - "Lovers Again" และ "ふたつの唇"

## ชาร์ต
;ชาร์ตออริกอน (ในญี่ปุ่น)

หมวดหมู่:เพลงญี่ปุ่น
หมวดหมู่:เพลงของเอ็กซ์ไซล์
ไลฟ์แอนด์รอง

**ไลฟ์แอนด์รอง** () เป็นอัลบั้มบันทึกการแสดงสดของศิลปินอพาร์ตเมนต์คุณป้า วางขายครั้งแรกในงาน แฟตเฟสติวัล ครั้งที่ 7 ในวันที่ 10 พฤศจิกายน พ.ศ. 2550 อัลบั้ม*ไลฟ์แอนด์รอง* เป็นอัลบั้มที่รวบรวมบันทึกการแสดงสดและเพลงในเวอร์ชันแปลก ๆ ที่หาฟังจากที่ไหนไม่ได้ จัดจำหน่ายในรูปแบบจำกัดจำนวนเพียง 2,000 ชุดเท่านั้น

## รายชื่อเพลง
# "ร็อคแอนด์โรลเราเล่น"
# "ฟรอยด์"
# "สุดท้ายก็คือนิพพาน"
# "ด้วยน้ำลาย"
# "นกเพลง"
# "ไม่รู้จักฉัน ไม่รู้จักเธอ"
# "Bangkok Love story"
# "เสือร้องไห้"
# "โทรธิปไตย"
# "ผลิตภัณฑ์นี้รับประกันร้อยปี"
# "เมืองยู้ฮู"

หมวดหมู่:อัลบั้มเพลงของอพาร์ตเมนต์คุณป้า
หมวดหมู่:อัลบั้มเพลงในปี พ.ศ. 2550
เอเวอรีติง

"**เอเวอรีติง**" () เป็นซิงเกิลที่ 21 ของเอ็กซ์ไซล์ และเป็นซิงเกิลเริ่มต้นครั้งที่ 2 ของวงกับ TAKAHIRO และ AKIRA สมาชิกใหม่ ออกจำหน่ายในวันที่ 6 ธันวาคม พ.ศ. 2549 ในรูปแบบซิงเกิลแม็กซี  เปิดตัวในชาร์ตออริกอนอันดับ 2 ด้วยยอดขาย 80,723 ชุด  เป็นซิงเกิลอันดับที่ 17 ของชาร์ตออริกอนประจำปี ค.ศ. 2006  และมียอดขายรวม 153,065 ชุด 

เพลง "เอเวอรีติง" เพลงเป็นประกอบละครเรื่อง "คาโซคุ" ทางช่องทีวีอาซาฮี  ส่วนเพลง "กีเวอร์" เป็นเพลงประกอบรายการ "อะโดเรนะ!กะเลจจิ" ประจำเดือนตุลาคมถึงธันวาคม พ.ศ. 2549 ทางช่องทีวีอาซาฮี  เพลง "โฮลีไนต์" เป็นเพลงประกอบโฆษณา music.jp  และเพลง "อีโวลูชัน" ประกอบละครซีรีส์เรื่อง "แผนลับแหกคุกนรก" ทางช่องนิปปอนทีวี  และเป็นเพลงโปรโมตอัลบั้ม *เอ็กซ์ไซล์อีโวลูชัน*

ในดีวีดีของซิงเกิล "เอเวอรีติง" นี้ได้มีวิดีโอตัวอย่างบรรยากาศการประกวด "เอ็กซ์ไซล์โวคอลแบตเทิลออดิชัน 2006 ～เอเชียนดรีม～" ในรอบสุดท้ายเพื่อค้นหานักร้องนำคนใหม่แทน "SHUN" ที่เป็นสมาชิกเดิมที่ได้ลาออกไป
## รายชื่อเพลง
# เอเวอรีติง 
# กีเวอร์
# โฮลีไนต์ 
# อีโวลูชัน
# เอเวอรีติง (บรรเลง)
# กีเวอร์ (บรรเลง)
# โฮลีไนต์ (บรรเลง)
# อีโวลูชัน (บรรเลง)

## มิวสิกวิดีโอ
# เอเวอรีติง (มิวสิกวิดีโอ)
# The Trailer for "EXILE Vocal Battle Audition 2006～ASIAN DREAM～"
# EXILE関連のインフォメーション

## การแสดงสด
*8 ธันวาคม พ.ศ. 2549 - MUSIC STATION - Everything
*16 ธันวาคม พ.ศ. 2549 - POPJAM - Everything
*22 ธันวาคม พ.ศ. 2549 - MUSIC STATION Super Live 2006 - Everything
*24 ธันวาคม พ.ศ. 2549 - Melodix! - Everything
*24 กุมภาพันธ์ พ.ศ. 2550 - Music Fair21 - Lovers Again, Everything

## ชาร์ต
;ชาร์ตออริกอน (ในญี่ปุ่น)

หมวดหมู่:เพลงญี่ปุ่น
หมวดหมู่:เพลงของเอ็กซ์ไซล์
ตลาดน้ำดอนหวาย

thumb|ตลาดน้ำดอนหวาย
**ตลาดน้ำดอนหวาย**เป็นตลาดน้ำริมแม่น้ำท่าจีน ในตำบลบางกระทึก อำเภอสามพราน จังหวัดนครปฐม ตั้งอยู่บนพื้นที่ของวัดคงคารามดอนหวาย  หรือ  วัดดอนหวาย ห่างจากวัดไร่ขิงประมาณ 5-6 กิโลเมตร ตลาดน้ำดอนหวายเป็นสถานที่ท่องเที่ยวสำหรับการจับจ่ายซื้อของฝาก สินค้าท้องถิ่น อาหาร เครื่องดื่ม การท่องเที่ยวทางน้ำ มีวิถีชีวิตเรียบง่าย บรรยากาศโดยรอบร่มรื่น มีพ่อค้าแม่ค้ามาตั้งร้านค้าขายของอยู่บริเวณสองฟาก มีเรือขายของมากมาย

ตลาดน้ำดอนหวายเป็นตลาดโบราณที่มีมาตั้งแต่สมัยพระบาทสมเด็จพระมงกุฎเกล้าเจ้าอยู่หัว มีอาคารไม้เก่า ๆ ปรากฏอยู่ มีหลังคาตลาดประสานกันเป็นหลังเดียว ประตูบานพับแบบบ้านคนจีนในสมัยรัชกาลที่ 6 การค้าขายแบบอุตสาหกรรมภายในเรือน ส่วนใหญ่ตั้งขายของอยู่หน้าบ้านของตัวเอง โดยสูตรการปรุงอาหารได้รับการสืบทอดจากบรรพบุรุษ มีทั้งอาหารไทยและอาหารจีน สินค้าประเภทอาหารที่โด่งดังเช่น เป็ดพะโล้นายหนับ และขนมตาลป้าไข่ เป็นต้น

## ประวัติ
ชุมชนตลาดดอนหวายเป็นชุมชนการค้าที่เกิดขึ้นจากการขยายตัวทางการค้าบนแม่น้ำท่าจีน เช่นเดียวกับตลาดน้ำในแถบนี้ตั้งแต่สมัยรัชกาลที่ 5 จนถึงสมัยสงครามโลกครั้งที่สอง เช่น ตลาดบางเลน ตลาดบางปลา ตลาดห้วยพลู ตลาดต้นสน เป็นต้น เดิมทีตลาดน้ำดอนหวายเป็นตลาดน้ำภายในชุมชนที่ไม่ได้ใหญ่โตหรือมีชื่อเสียงอะไรนัก ชาวบ้านจะแจวเรือมาซื้อของกันที่ตลาดน้ำ จนเมื่อมีการตัดถนนผ่านวัดไร่ขิงหน้าชุมชน ทำให้ชาวบ้านหันไปซื้อของนอกชุมชนกัน พ่อค้าแม่ค้าในตลาดน้ำดอนหวายจึงต้องโยกย้ายแหล่งทำมาหากินไปอยู่ที่อื่น ตลาดน้ำดอนหวายมีสภาพเกือบเป็นตลาดร้าง มีร้านค้าอยู่ไม่ถึง 10 ร้าน จนราว พ.ศ. 2542–2543 ข้าวของแพงคนไทยประหยัดจึงค้นหาสินค้าราคาประหยัด ทำให้ตลาดน้ำดอนหวายเริ่มเป็นที่รู้จัก

ประมาณ พ.ศ. 2549 หนังสือพิมพ์ *[[ไทยรัฐ]]* ได้ตีพิมพ์เรื่องราวเกี่ยวกับเป็ดพะโล้ของร้านนายหนับ ทำให้วันรุ่งขึ้นมีคนนับร้อยเดินทางมายังตลาดเพื่อชิมเป็ดพะโล้รวมถึงชื่นชมบรรยากาศตลาดน้ำ เมื่อพ่อค้าแม่ค้าตลาดเดิมทราบข่าว เห็นว่าตลาดน้ำดอนหวายกลับมาคึกคักจึงกลับมาขายที่ตลาดดังเดิม จากนั้นรายการโทรทัศน์ สื่อต่าง ๆ เริ่มทยอยลงข่าวเกี่ยวกับตลาด อีกทั้งการท่องเที่ยวแห่งประเทศไทยก็ร่วมเข้าประชาสัมพันธ์ จนทำให้ตลาดน้ำดอนหวายมีชื่อเสียงขึ้นมา

## พื้นที่
ในส่วนของพื้นที่ในตลาดและรอบนอกตลาดในปัจจุบันมีการจัดพื้นที่ตลาดขึ้นใหม่ โดยนำพื้นที่บริเวณวัดให้ผู้ประกอบการเช่าค้าขาย ตลาดจึงแบ่งออกเป็น 2 ส่วน คือ ส่วนตลาดเก่าที่เป็นที่อยู่อาศัยของตน กับตลาดใหม่ภายในวัดดอนหวาย ซึ่งมีการแบ่งแยกประเภทสินค้าชัดเจน ตลาดใหม่ภายในวัดดอนหวายจะจำหน่ายจำพวกผักผลไม้อาหารทางด้านการเกษตรของประชาชนในชุมชน ส่วนทางด้านของคลาดเก่าจะจำหน่ายสินค้าเป็นจำพวกอาหารปรุงสด อาหารคาว แพอาหาร อาหารสะดวกซื้อ

## เวลาเปิด-ปิด
ตลาดน้ำดอนหวายเปิดทุกวัน ตั้งแต่เวลา 8:00 ถึง 17:00 น. แต่ร้านค้าจะเปิดมากที่สุดในช่วงวันเสาร์-อาทิตย์ และวันหยุดนักขัตฤกษ์

## อ้างอิง

## แหล่งข้อมูลอื่น
* 
หมวดหมู่:ตลาดน้ำในประเทศไทย
ดาวไรเจล

**ดาวไรเจล** (; ชื่ออื่น: β Ori / β Orionis / Beta Orionis) เป็นดาวฤกษ์ที่สว่างที่สุดในกลุ่มดาวนายพราน และเป็นดาวสว่างที่สุดลำดับที่ 6 บนท้องฟ้า มีค่าความสว่างเท่ากับ 0.18 แม้ตามการจัดระดับดาวของเบเยอร์มันจะได้รหัสว่า เบต้าโอไรออน แต่กลับมีความสว่างมากกว่าดาวอัลฟาโอไรออน (ดาวบีเทลจุส) เสียอีก

## อ้างอิง

## แหล่งข้อมูลอื่น
* Bright star Catalogue
* Rigel 

หมวดหมู่:ดาวฤกษ์
หมวดหมู่:ดาวแปรแสง
หมวดหมู่:กลุ่มดาวนายพราน
ดาวคาเพลลา

**ดาวคาเพลลา** (; ชื่ออื่น: α Aur / α Aurigae / Alpha Aurigae) เป็นดาวฤกษ์ที่สว่างที่สุดในกลุ่มดาวสารถี และเป็นดาวที่สว่างที่สุดลำดับที่ 11 บนท้องฟ้า เมื่อมองด้วยตาเปล่าเราอาจเห็นเป็นดาวดวงเดียว แต่ที่แท้แล้วเป็นดาวคู่สีเหลืองขนาดใหญ่สองดวงที่อยู่ใกล้กันมาก และมีดาวคู่อีกคู่หนึ่งจางๆ อยู่ใกล้ๆ ด้วย

ดาวคาเพลลาเป็นที่รู้จักในหมู่ชนต่างๆ ทั่วโลกด้วยชื่อที่แตกต่างกันออกไปดังนี้

* อาระบิก: al-'Ayyuq العيوق (Alhajoth) (หมายถึง "แพะ") 
* ฮินดู: พราหมณ์ฤทัย ("หัวใจแห่งพราหมณ์") 
* เปอร์เซีย: Bozbān بزبان ("คนเลี้ยงแกะ"), Negahbān نگهبان ("ผู้เฝ้ารักษา") 
* อินคา: Colca 
* ละติน: Amalthea, Hircus ("แพะ") 
* ฮาวาย: Hokulei ("พวงดารา") 
* จีน: Wǔjū'èr 五车二 *หวู่จือเอ้อ* ("ดาวดวงที่สองของสารถีทั้งห้า")

หมวดหมู่:ดาวฤกษ์
หมวดหมู่:ดาวแปรแสง
หมวดหมู่:ระบบดาวหลายดวง
หมวดหมู่:กลุ่มดาวสารถี
ดาวโรหิณี

**ดาวโรหิณี** หรือ **ดาวอัลดิบาแรน** (; ชื่ออื่น: α Tau, α Tauri, Alpha Tauri) เป็นดาวฤกษ์สว่างที่สุดในกลุ่มดาววัว และเป็นหนึ่งในดาวฤกษ์ที่สว่างที่สุดบนท้องฟ้ายามค่ำคืน เนื่องจากตำแหน่งของดาวอยู่บริเวณส่วนหัวของกลุ่มดาว ในอดีตจึงมีที่เรียกชื่อดาวนี้ว่า **ดาวตาวัว** ดาวอัลดิบาแรนเป็นดาวที่มีความสว่างมากที่สุดในบริเวณกระจุกดาวไฮดีส (Hyades) ซึ่งเป็นกระจุกดาวที่อยู่ใกล้โลกมากที่สุด ยานอวกาศไพโอเนียร์ 10 ขององค์การนาซาที่เดินทางผ่านดาวพฤหัสบดีเมื่อปี ค.ศ. 1973 จะเดินทางไปถึงผ่านดาวอัลดิบาแรนในประมาณอีก 2 ล้านปีข้างหน้า

## อ้างอิง

หมวดหมู่:ดาวฤกษ์
หมวดหมู่:ดาวแปรแสง
หมวดหมู่:กลุ่มดาววัว
โจ คินเนียร์

**โจเซฟ แพทริค คินเนียร์** (27 ธันวาคม ค.ศ. 1946 -  7 เมษายน ค.ศ. 2024) เป็นอดีตนักฟุตบอลและอดีตผู้จัดการทีมนิวคาสเซิล ยูไนเต็ด 

## ประวัติ
โจ คินเนียร์ เกิดเมื่อวันที่ 27 ธันวาคม ค.ศ. 1946 ที่ดับลิน ประเทศไอร์แลนด์ และเสียชีวิตเมื่อวันที่ 7 เมษายน ค.ศ. 2024 ที่ลอนดอน ประเทศอังกฤต สิริอายุ 77 ปี

## สมัยเป็นนักเตะ
โจ คินเนียร์ เป็นนักเตะในตำแหน่งฟูลแบ็ค ให้กับ สเปอร์ส โดยเขาเล่นให้สเปอร์สเป็นเวลา 10 ปี และคว้าแชมป์เอฟเอ คัพในปี 1967 กับสโมสร หลังจากนั้นจึงย้ายไปอยู่กับ ไบรท์ตัน ลงสนามไป 16 นัดก่อนจะแขวนสตั๊ด นอกจากนี้ ยังติดทีมชาติไอร์แลนด์ 26 นัดด้วยกัน

## บทบาทในฐานะผู้จัดการทีม
### วิมเบิลดัน
คินเนียร์ รับตำแหน่งผู้จัดการทีมวิมเบิลดัน ในปี 1992 โดยก่อนหน้านั้นเขาเคยเป็นโค้ชให้กับทีมชาติเนปาล มาก่อน คินเนียร์ พาวิมเบิลดันจบอันดับ 6 ในพรีเมียร์ชิพในฤดูกาล 1993-94 และจบอันดับ 9 ในฤดูกาลต่อมา อาจฟังดูธรรมดา แต่นี้เป็นความสำเร็จที่ยิ่งใหญ่สำหรับหลายคน เพราะตอนนั้น วิมเบิลดัน ไม่มีแม้แต่สนามเหย้าเป็นของตัวเอง และมีงบประมาณน้อยนิดนัก

1996 คินเนียร์ ปฏิเสธตำแหน่งผู้จัดการทีมชาติไอร์แลนด์ เพื่อคุมวิมเบิลดันต่อ เขาพาทีมเข้ารอบสี่ทีมสุดท้ายในรายการ เอฟเอ คัพ และลีก คัพ ในปี 1997 และจบอันดับ 8 ในตารางคะแนนพรีเมียร์ชิพ เขาคุมทีมวิมเบิลดันต่อไป จนกระทั่งเกิดโรคหัวใจกำเริบ ก่อนเกมพบกับเชฟฟิลด์ เวนส์เดย์ ในฤดูกาล 1998-99 ทำให้เขาจำต้องยุติการคุมทีมเพียงเท่านั้นเพื่อรักษาตัว ฤดูกาลถัดมาหลังเขาออกจากตำแหน่ง วิมเบิลดัน ก็ตกชั้น

### ลูตัน ทาวน์
ก่อนมารับตำแหน่งที่ลูตัน คินเนียร์เป็นผู้อำนวยการฝ่ายเทคนิคให้กับ อ็อฟซ์ฟอร์ด ยูไนเต็ดเป็นช่วงสั้นๆ ระหว่างปี 2000-01 แต่ก็ลาออกเพราะปัญหาสุขภาพ ลูตัน ที่ขณะนั้นกำลังหนีตกชั้นเสนองานให้เขา แต่เขาก็ไม่สามารถช่วยลูตัน หนีตกชั้นได้สำเร็จ

ฤดูกาลต่อมา เขาปล่อยตัวนักเตะหลายคนในชุดที่ทีมตกชั้น และซื้อนักเตะตามสไตล์ของตัวเองเข้ามา สุดท้ายเขาพาทีมเลื่อนชั้นได้สำเร็จ และเป็นการเลื่อนชั้นครั้งแรกในรอบ 20 ปีของสโมสร

พฤษภาคม 2003 สโมสรเปลี่ยนมือ โดยถูกขายให้กับกลุ่มนักธุรกิจนำโดย จอห์น เกอร์นี่ และคินเนียร์ กับผู้ช่วย ถูกปลดออกจากตำแหน่งอย่างเป็นปริศนา เพราะคนที่ลงชื่อในจดหมายปลดเขาออกจากตำแหน่ง กลับทำงานอยู่ที่สโมสรนอร์ทแธมป์ตัน ทาวน์

### น็อตติงแฮม ฟอเรสต์
โจ คินเนียร์ ว่างงานจนกระทั่ง ฟอเรสต์ ยื่นข้อเสนอให้ในเดือนกุมภาพันธ์ ปี 2004 แต่การออกสตาร์ทได้ไม่ดีนักในฤดูกาล 2004-05 ทำให้เขาลาออกจากตำแหน่งในเดือนธันวาคม ปี 2004

### นิวคาสเซิล ยูไนเต็ด
26 กันยายน ค.ศ. 2008 โจ คินเนียร์ ได้รับการแต่งตั้งเป็นผู้จัดการทีมนิวคาสเซิล ยูไนเต็ด หลังเควิน คีแกนลาออกไปเกือบเดือนก่อนหน้านั้น โดยคินเนียร์ไม่ได้คุมทีมอย่างเต็มที่เนื่องจากป่วยและต้องผ่าตัดหัวใจ และได้ออกจากตำแหน่งในวันที่ 1 เมษายน ค.ศ. 2009 เนื่องจากทีมได้แต่งตั้ง อลัน เชียเรอร์ เป็นผู้จัดการทีมคนใหม่ โดยก่อนหน้าที่จะป่วยคินเนียร์กำลังทำทีมไปได้ดีโดยโรคหัวใจกำเริบก่อนเกมส์พบ เวสบรอมวิช อัลเบี้ยน

## อ้างอิง

หมวดหมู่:ผู้จัดการทีมสโมสรฟุตบอลนอตทิงแฮมฟอเรสต์
หมวดหมู่:ผู้จัดการทีมสโมสรฟุตบอลนิวคาสเซิลยูไนเต็ด
หมวดหมู่:นักฟุตบอลชาวไอริช‎
หมวดหมู่:ผู้จัดการทีมฟุตบอลชาวไอร์แลนด์
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:บุคคลจากดับลิน
หมวดหมู่:เจ้าหน้าที่สโมสรฟุตบอลนิวคาสเซิลยูไนเต็ด
กะหรี่

**กะหรี่** อาจหมายถึง

* แกงกะหรี่ – แกงชนิดหนึ่ง สีเหลือง ปรุงด้วยเครื่องแกงกะหรี่ มีที่มาจากอินเดีย
** แกงกะหรี่ไทย
** แกงกะหรี่ญี่ปุ่น
* ผงกะหรี่ – เรียกเครื่องแกงกะหรี่ซึ่งประกอบด้วยขมิ้นและเครื่องเทศอื่น ๆ บดเป็นผงว่า "ผงกะหรี่"
* โสเภณี – ภาษาปากเรียกโสเภณีว่า "กะหรี่" ตัดและเพี้ยนมาจาก "ช็อกกะรี" แปลว่า เด็กผู้หญิง
* กะหรี่ปั๊บ – เป็นอาหารแบบตะวันตกผสมกับอินเดีย ได้รับความนิยมจากชาวมุสลิมในประเทศไทย
ซ่องโสเภณี

thumb|ซ่องโสเภณีแห่งหนึ่งในอัมสเตอร์ดัม
**ซ่องโสเภณี** () คือสถานประกอบการที่ให้บริการการค้าประเวณี โดยผู้ซื้อบริการสามารถมีเพศสัมพันธ์กับผู้ให้บริการ การค้าประเวณีในซ่องนับว่าปลอดภัยกว่าเป็นโสเภณีข้างถนน

## อ้างอิง

* Ka-tzetnik 135633 (Karol Cetinsky). *House of Dolls*. Moshe M. Kohn (trans.). New York: Simon and Schuster, 1955. A novel about the Holocaust, including a description of a brothel staffed by concentration camp inmates.

หมวดหมู่:อุตสาหกรรมทางเพศ
ไมโครซอฟท์ แอ็คเซส

**ไมโครซอฟท์ แอคเซส** () เป็นระบบจัดการฐานข้อมูลเชิงสัมพันธ์ (Relational Database Management System – RDBMS) พัฒนาโดยบริษัท ไมโครซอฟท์ ซึ่งผสานความสามารถในการสร้างฐานข้อมูล, ฟอร์ม, คิวรี, รายงาน และเครื่องมือระบบอัตโนมัติไว้ในโปรแกรมเดียว ผู้ใช้สามารถจัดการฐานข้อมูลได้ทั้งแบบกราฟิก (GUI) โดยไม่จำเป็นต้องเขียนโปรแกรมขั้นสูง และยังสามารถใช้ **VBA (Visual Basic for Applications)** เพื่อสร้างฟังก์ชันหรือกระบวนการที่ซับซ้อน

### การเปรียบเทียบผลิตภัณฑ์ของรุ่น Suites ต่าง ๆ

**ข้อสังเกต:**

## เวอร์ชันต่าง ๆ ของ ไมโครซอฟท์ แอคเซส

## อ้างอิง

หมวดหมู่:ซอฟต์แวร์ของไมโครซอฟท์
หมวดหมู่:ซอฟต์แวร์สำนักงาน
หมวดหมู่:ซอฟต์แวร์บนวินโดวส์
หมวดหมู่:ไมโครซอฟท์ ออฟฟิศ
หกเหลี่ยมฤดูหนาว

thumb|250px|เส้นสีแดง = สามเหลี่ยมฤดูหนาว</br>เส้นสีน้ำเงิน = วงกลมฤดูหนาว

**หกเหลี่ยมฤดูหนาว** หรือ **วงกลมฤดูหนาว** เป็นแนวเส้นสมมุติบนท้องฟ้าที่ดูคล้ายรูปหกเหลี่ยม (หรืออาจเรียกเป็นวงกลม) ที่เชื่อมต่อระหว่างดาวหกดวงคือ ดาวไรเจล ดาวอัลดิบาแรน ดาวคาเพลลา ดาวพอลลักซ์/คาสเตอร์ ดาวโปรซิออน และดาวซิริอุส มักพบบนท้องฟ้าในซีกโลกเหนือโดยทั่วไปในระหว่างเดือนตุลาคมถึงมกราคม เหตุนี้จึงเรียกว่าเป็นกลุ่มดาวประจำฤดูหนาว ส่วนทางใต้ (ยกเว้นเกาะใต้ของนิวซีแลนด์และทางใต้ของชิลี อาร์เจนตินา หรือดินแดนอื่นที่อยู่ใต้ลงไปกว่านั้น) มักจะพบเห็นได้ในราวเดือนธันวาคมถึงมีนาคม (ซึ่งจะเรียกชื่อเป็นกลุ่มดาวฤดูร้อนแทน) และจะนับรวมเอาดาวคาร์โนปัสอันเป็นดาวสว่างทางใต้รวมเข้าไปด้วย

สำหรับ **สามเหลี่ยมฤดูหนาว** เป็นเส้นสมมุติรูปร่างสามเหลี่ยมเชื่อมต่อระหว่างดาวสามดวง สองดวงอยู่บนวงกลมฤดูหนาว คือซิริอุสและโปรซิออน ดวงที่สามคือ ดาวบีเทลจุส ดาวทั้งสามของสามเหลี่ยมฤดูหนาวนี้เป็นดาวสว่างมากโดยติด 10 อันดับแรกของดาวสว่างที่สุดบนท้องฟ้าที่มองเห็นได้จากโลก ดาวบีเทลจุสสามารถสังเกตเห็นได้ง่ายเนื่องจากเป็นดาวในตำแหน่งไหล่ขวาของกลุ่มดาวนายพราน ซึ่งทำให้สามารถค้นหาดาวอีกสองดวงในสามเหลี่ยมฤดูหนาวต่อได้สะดวก เมื่อพบสามเหลี่ยมฤดูหนาวแล้วก็สามารถมองเห็นหกเหลี่ยมฤดูหนาว และค้นหาดาวอื่นต่อไปได้อีก

ดาวทั้งหกของหกเหลี่ยมฤดูหนาวเป็นดาวจากกลุ่มดาว 6 กลุ่ม เรียงทวนเข็มนาฬิกาได้ดังนี้ เริ่มต้นที่ดาวไรเจลในกลุ่มดาวนายพราน ตามด้วยกลุ่มดาววัว กลุ่มดาวสารถี กลุ่มดาวคนคู่ กลุ่มดาวสุนัขเล็กกลุ่มดาวสุนัขใหญ่ และ กลุ่มดาวนายพราน

## ดูเพิ่ม
* สามเหลี่ยมฤดูร้อน

หมวดหมู่:ดาวฤกษ์
สามเหลี่ยมฤดูหนาว

**สามเหลี่ยมฤดูหนาว** () คือดาวเรียงเด่นที่เกิดจากดาวฤกษ์ที่สว่างที่สุดสามดวงบนท้องฟ้าในฤดูหนาวเชื่อมต่อระหว่างดาวสามดวงคือ ดาวซิริอุส ดาวบีเทลจุส และ ดาวโพรซิออน ซึ่งเป็นดาวฤกษ์ในกลุ่มดาวกลุ่มดาวหมาใหญ่ กลุ่มดาวนายพราน และ กลุ่มดาวหมาเล็ก ตามลำดับ

## ดาวฤกษ์ในสามเหลี่ยมฤดูหนาว

## ดูเพิ่ม
*สามเหลี่ยมฤดูร้อน
*หกเหลี่ยมฤดูหนาว

## อ้างอิง

## แหล่งข้อมูลอื่น
*Winter Triangle Night Sky
*Deep sky objects inside the Winter Triangle
*Winter Triangle Jim Kaler's stars
* 

หมวดหมู่:ดาวฤกษ์
สามเหลี่ยมฤดูร้อน

thumb|สามเหลี่ยมฤดูร้อนในแผนที่ดาว
**สามเหลี่ยมฤดูร้อน** () เป็นแนวเส้นสมมุติบนท้องฟ้าซีกโลกเหนือที่ดูคล้ายรูปสามเหลี่ยม เชื่อมต่อระหว่างดาวสามดวงคือ ดาวดวงตานกอินทรี ดาวเดเน็บ และดาวเวกา ซึ่งอยู่ในกลุ่มดาวนกอินทรี กลุ่มดาวหงส์ และกลุ่มดาวพิณ ตามลำดับ

## ประวัติ
คำนี้เป็นที่นิยมขึ้นมาโดยเอช. เอ. เรย์ นักเขียนชาวอเมริกัน และแพทริก มัวร์ นักดาราศาสตร์ชาวอังกฤษในคริสต์ทศวรรษ 1950 ชื่อนี้สามารถพบได้ในคู่มือเกี่ยวกับกลุ่มดาวเก่าสุดถึง ค.ศ. 1913 ออวัลด์ ทอมัส นักดาราศาสตร์ออสเตรีย เรียกดาวสามดวงนี้ว่า *Grosses Dreieck* ( สามเหลี่ยมใหญ่) ในช่วงปลายคริสต์ทศวรรษ 1920 และ *Sommerliches Dreieck* (สามเหลี่ยมฤดูร้อน) ใน ค.ศ. 1934 ก่อนหน้านั้นในปี ค.ศ. 1816 โบเดได้รวบรวมดาวเหล่านี้เอาไว้ในแผนที่ดาวของเขาโดยไม่ได้ระบุชื่อ

ตลอดช่วงเดือนในฤดูร้อนในซีกโลกเหนือ ดาวสามดวงนี้จะอยู่บริเวณเหนือศีรษะพอดีในเวลาใกล้เที่ยงคืน ส่วนในฤดูใบไม้ผลิจะสามารถเห็นได้บ้างในเวลาเช้าตรู่ ในฤดูใบไม้ร่วงจะทันเห็นในตอนเย็นจนกระทั่งถึงเดือนพฤศจิกายน ส่วนทางด้านซีกโลกใต้จะมองเห็นอยู่ค่อนข้างต่ำใกล้ขอบฟ้าทางเหนือในช่วงฤดูหนาว และมักเรียกว่า "สามเหลี่ยมทางเหนือ"

## ดาวฤกษ์ในสามเหลี่ยมฤดูร้อน

## ดูเพิ่ม
* สามเหลี่ยมฤดูหนาว
* เจ็ดนางฟ้า

## อ้างอิง

## แหล่งข้อมูลอื่น

* Summer Triangle at Basic Celestial Phenomena by Kerry Magruder
* Summer Triangle at The Astronomy Net
* Summer Triangle at DavidDarling.info
* 
* 

หมวดหมู่:ดาวฤกษ์
งุยซก

**งุยซก** (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก ทหารของลิโป้ เป็นสหายสนิทของซงเหียนและเฮาเสง ต่อมาร่วมมือกับซงเหียนและเฮาเส็งหักหลังลิโป้ และไปสวามิภักดิ์ต่อโจโฉ ต่อมา งุยซกและซงเหียนติดตามโจโฉไปทำศึกกับอ้วนเสี้ยว ซงเหียนอาสาออกไปรบกับงันเหลียงทหารเอกของอ้วนเสี้ยว และถูกฆ่าตาย งุยซกจึงอาสาไปรบกับงันเหลียงเพื่อแก้แค้นให้ซงเหียน แต่ก็ถูกงันเหลียงสังหาร

หมวดหมู่:บุคคลที่เกิดในคริสต์ศตวรรษที่ 2
งุยซก
งุยซก
บันจีจัมป์

[thumb|300px|การกระโดดบันจีจัมป์ที่[ฝรั่งเศส]]

**บันจีจัมป์** เป็นกีฬาที่ผู้เล่นจะต้องกระโดดลงมาจากที่สูงโดยมีเชือกยึดไว้ โดยทั่วไปจะกระโดดลงมาจากสถานที่ที่เคลื่อนที่ไม่ได้ เช่น สะพาน อาคารสูง เป็นต้น แต่บางครั้งก็สามารถกระโดลงมาจากอากาศยานอย่างบัลลูนหรือเฮลิคอปเตอร์ได้เช่นกัน

บันจีจัมป์ เป็นกีฬาท้าความกล้าซึ่งได้รับความนิยมอย่างสูงในหมู่หนุ่มสาวยุคใหม่ทั่วโลก แต่เดิมเป็นการพิสูจน์ความกล้าหาญ ความป็นชายชาตรีของชาวเมลานีเชี่ยน ชนเผ่าหนึ่งในหมู่เกาะแปซิฟิก ซึ่งมีพิธีพิสูจน์ความเป็นชายชาตรีโดยการกระโดดจากหอสูง ประมาณ 20 เมตร โดยใช้เพียงเชือกจากเถาวัลย์มัดขาไว้ แล้วดิ่งตัวลงมา ต่อมาชมรมกีฬาของมหาวิทยาลัยออกซฟอร์ดคือ Oxford University Dangerous Sport Club ได้นำกิจกรรมนี้มาดัดแปลง โดยใช้เชือกยางเหนียวนุ่มมัดข้อเท้าแทนเถาวัลย์ และทำการกระโดดจาก London Bridge แต่ทำได้แค่ครั้งเดียว จนต่อมาในปี ค.ศ. 1988 กีฬาบันจีจัมป์ได้ถูกนำกลับมาใช้ในเชิงพาณิชย์โดย A.J. Hackett  จากประเทศนิวซีแลนด์ จนได้รับความนิยม และปลอดภัยเชื่อถือได้อย่างทุกวันนี้ 

## อุปกรณ์การเล่น
เนื่องจากเป็นกีฬาที่มีความเสี่ยงค่อนข้างสูงอุปกรณ์ที่ใช้จึงต้องได้มาตรฐาน และต้องได้รับการตรวจเช็คอย่างละเอียดก่อนที่จะทำการเล่นหรือกระโดดจริง โดยอุปกรณ์หลักประกอบด้วย
1. สายเชือกที่เรียกว่า Bungy Corde ซึ่งเป็นเชือกสายยืดที่ต้องรับน้ำหนักได้อย่างเหมาะสม
2. ที่รัดขา หรือ Leg Wrap ซึ่งเป็นอุปกรณ์ที่ใช้พันขาโดยจะมีขอเกี่ยวกับ Bungy Corde

## ขั้นตอน
ในการเตรียมตัว ผู้เล่นต้องชั่งน้ำหนักโดยปลดทรัพย์สินหรือเครื่องแต่งกายที่ไม่จำเป็นออกเพื่อชั่งน้ำหนักอย่างแท้จริง เพื่อที่ผู้ควบคุมการกระโดดหรือ Jump Master จะได้คำนวณหาค่าที่เหมาะสม สำหรับการปล่อยสายและขนาดของสายที่จะใช้ ที่เรียกว่า Bungy Corde หรือสายยืด ซึ่งมีตั้งแต่ขนาดที่รับน้ำหนักได้ 40 – 60 กิโลกรัม 60 - 80 กิโลกรัม และ 80 – 100 กิโลกรัม จากนั้นก็นั่งลงให้ Jump Master พันขาด้วย Leg Wrap เหมือนที่รัดหน้าท้อง แล้วก็ใช้ Leg Step หรือเชือกพันขา โดยใช้ Pin ตัวเกี่ยวต่อกับ Bungy Corde ที่คำนวณไว้แล้ว อุปกรณ์ที่สำคัญแม้มีไม่กี่ชิ้น แต่ก็เน้นความปลอดภัยและอยู่ภายใต้การดูแลอย่างใกล้ชิดของ Jump Master ตลอด

## ท่ากระโดด
ท่ากระโดดของบันจีจัมป์ มีด้วยกัน 4 ท่า คือ
*DD คือการดิ่งหรือล้มตัวแบบนิ่ง ๆ ลงมา
*Forward การกระโดดพุ่งตัวลงมาจากเครน
*Back ward เป็นการหันหลังกระโดด
*Tandom เป็นการกระโดดคู่
เมื่อสิ้นการคำนวณและใส่อุปกรณ์เรียบร้อยแล้ว ก็ไปขึ้นกระเช้า แล้วเครนก็พาขึ้นไปที่ความสูง 50 เมตร จากนั้น  Jump Master ก็ตรวจความพร้อม เมื่อทุกอย่างเรียบร้อย ก็เตรียมกระโดด ซึ่ง Jump Master จะบอกวิธีการกระโดดอีกครั้ง

หมวดหมู่:นันทนาการ
ท่าอากาศยานยามางาตะ

**ท่าอากาศยานยามางาตะ** () เป็นท่าอากาศยานตั้งอยู่ในเมืองฮิงาชิเนะ จังหวัดยามางาตะ ประเทศญี่ปุ่น จัดอยู่ในท่าอากาศยานระดับที่สองในญี่ปุ่น

## สายการบินและจุดหมายปลายทาง
* เจแปนแอร์ไลน์ (โตเกียว-ฮาเนดะ)
** เจแอร์ (นาโงยา-โคมากิ, โอซากะ-อิตามิ, ซัปโปโระ-ชิโตเซะ)

## อ้างอิง

ยามางาตะ
หมวดหมู่:การขนส่งในจังหวัดยามางาตะ
หมวดหมู่:สิ่งก่อสร้างในจังหวัดยามางาตะ
ท่าอากาศยานคูมาโมโตะ

**ท่าอากาศยานคูมาโมโตะ** () เป็นท่าอากาศยานตั้งอยู่ที่เมืองมาชิกิ ซึ่งอยู่ใกล้กับนครคูมาโมโตะ เมืองหลวงของจังหวัดคูมาโมโตะ ประเทศญี่ปุ่น จัดอยู่ในท่าอากาศยานระดับสองในญี่ปุ่น

## สายการบินและจุดหมายปลายทาง
* ออลนิปปอนแอร์เวย์ (นาโงยะ-เซ็นแทรร์, โอกินาวะ, โอซากะ-อิตามิ, โตเกียว-ฮาเนดะ)
* อามากูซะแอร์ไลน์ (อามากูซะ, มัตสึยามะ)
* เอเชียนาแอร์ไลน์ (โซล-อินช็อน)
* เจแปนแอร์ไลน์ (นาโงยะ-โคมากิ, โตเกียว-ฮาเนดะ)
** เจเอแอลเอ็กซ์เพรส (นาโงยะ-เซ็นแทรร์, โอซากะ-อิตามิ, โตเกียว-ฮาเนดะ)
* สกายเน็ตเอเชียแอร์ไวย์ (โตเกียว-ฮาเนดะ)

## อ้างอิง

คูมาโมโตะ
หมวดหมู่:การขนส่งในจังหวัดคูมาโมโตะ
หมวดหมู่:สิ่งก่อสร้างในจังหวัดคูมาโมโตะ
แมงดา (แก้ความกำกวม)

**แมงดา** อาจหมายถึง

* แมงดาหรือแมงดาทะเล, ชื่อสัตว์ทะเลในวงศ์ Xiphosuridae รูปร่างคล้ายจานคว่ำ หางยาวเป็นแท่ง มีหลายชนิด ในน่านน้ำไทยพบสองชนิด คือ แมงดาจาน (*Tachypleus gigas*) และแมงดาถ้วย (*Carcinoscorpius rotundicauda*)
* แมลงดาหรือแมลงดานา, ชื่อแมลงจำพวกมวนชนิด *Lethocerus indicus* ตัวผู้มีต่อมกลิ่นนิยมนำไปผสมอาหาร
* แมลงดาสวน, ชื่อแมลงจำพวกมวนชนิด *Belostomatidae*ลักษณะคล้ายแมลงดานาแต่ตัวเล็กกว่ามาก
* ตะเกียงแมงดา, ชื่อตะเกียงอย่างโบราณ รูปคล้ายแมงดาทะเล ใช้แขวนจุดตามโรงหนัง โรงโขน เป็นต้น
* นาฬิกาแมงดา, ชื่อนาฬิกาแขวนมีรูปเป็นสองตอนคล้ายกับรูปลักษณ์ของแมงดาทะเล
* ในการค้าประเวณี อาจหมายถึง
** ชายที่อาศัยน้ำพักน้ำแรงของผู้หญิงโสเภณีดำรงชีวิต
** นายหน้าค้าประเวณี (pimp), บุคคลซึ่งกระทำตนเป็นนายหน้าของผู้ค้าประเวณี แล้วเก็บเอารายได้ส่วนหนึ่งของผู้ค้าประเวณีนั้นไว้
** ผู้จัดหาบุคคลไปเพื่อสำเร็จความใคร่ของผู้อื่น (procurer), บุคคลซึ่งจัดการ ดำเนิน หรือควบคุมการค้าประเวณี หรือจัดหาบุคคลมาค้าประเวณี
** ชายผู้ค้าประเวณี (male prostitute), ผู้ชายที่ขายตัวเพื่ออามิส ทำนองเดียวกับโสเภณี
แอตแลนติกโคสต์คอนเฟอร์เรนซ์

thumb|200px|สัญลักษณ์
**กลุ่มแอตแลนติกโคสต์คอนเฟอร์เรนซ์ ([[ภาษาอังกฤษ|อังกฤษ]]:Atlantic Coast Conference)** คือกลุ่มของมหาวิทยาลัยของสหรัฐอเมริกา 12 แห่ง ในการแข่งขันกีฬา 20 ชนิด ในการแข่งขันกีฬาระหว่างมหาวิทยาลัยในสหรัฐอเมริกา โดยมหาวิทยาลัยที่อยู่ในกลุ่มนี้อยู่ในบริเวณตะวันออกเฉียงใต้ของสหรัฐอเมริกา

กลุ่มแอตแลนติกโคสต์คอนเฟอร์เรนซ์ก่อตั้งในปี พ.ศ. 2496 (ค.ศ. 1953) โดยมีสมาชิกดังนี้
*มหาวิทยาลัยบอสตัน
*มหาวิทยาลัยเคลมสัน
*มหาวิทยาลัยดุ๊ก
*มหาวิทยาลัยฟลอริดาสเตต
*มหาวิทยาลัยจอร์เจีย
*มหาวิทยาลัยแมริแลนด์
*มหาวิทยาลัยไมอามี
*มหาวิทยาลัยนอร์ทแคโรไลนา
*มหาวิทยาลัยนอร์ทแคโรไลนาสเตต
*มหาวิทยาลัยแห่งรัฐเวอร์จิเนีย
*มหาวิทยาลัยเวอร์จิเนีย
*มหาวิทยาลัยเวกฟลอเรสต์

หมวดหมู่:กีฬาระดับอุดมศึกษา
หมวดหมู่:กลุ่มมหาวิทยาลัยในสหรัฐ
เดอะลาสต์เลกเชอร์

**เดอะลาสต์เลกเชอร์** () เป็นหนังสือขายดีที่ถูกจัดไว้ในรายการ New York Times Best Seller เขียนโดย แรนดี เพาช์ ซึ่งเป็นศาสตราจารย์ด้าน วิทยาศาสตร์คอมพิวเตอร์, human-computer ของมหาวิทยาลัยคาร์เนกีเมลลอน หนังสือเล่มนี้เรียบเรียงจากบทบรรยายของเพาช์ที่ชื่อว่า *ความฝันในวัยเด็กที่เป็นจริง* ในเดือนกันยายน พ.ศ. 2550

## การบรรยายครั้งสุดท้าย

เพาช์กล่าวในการบรรยายครั้งสุดท้ายของเขา ซึ่งมีหัวข้อว่า "ความฝันในวัยเด็กที่เป็นจริง" ที่ มหาวิทยาลัยคาร์เนกีเมลลอน ในวันที่ 18 กันยายน พ.ศ. 2550 เขาบรรยายเกี่ยวกับแนวทางการใช้ชีวิต ซึ่งเขาได้บรรยายมาอย่างต่อเนื่องในหลายสถานที่ ในสิ่งที่นักวิชาการชั้นนำคิดอย่างลึกซึ้งว่าเกิดอะไรขึ้นกับพวกเขา จากนั้นเขาได้ตั้งข้อสังเกตไว้หลายอย่าง เช่น "อะไรคือสิ่งที่คุณจะทำให้กับโลก ถ้าคุณรู้ว่าคุณเหลือโอกาสครั้งสุดท้าย"

หนึ่งเดือนก่อนการบรรยาย เพาช์ได้รับทราบว่าเขาเป็นมะเร็งตับอ่อน และคาดว่ามีชีวิตเหลือเพียงแค่หนึ่งปี ก่อนการบรรยาย เพาช์ได้รับการต้อนรับอย่างดีจากนักเรียนและอาจารย์มากกว่า 400 คน หลังจากนั้นเขาลงนั่ง แล้วกล่าวว่า "Make me earn it" จากนั้นมีผู้ฟังบรรยายด้านหลังบางคนตะโกนว่า "คุณได้สิ่งนั้น"

ระหว่างการบรรยาย เพาช์พูดอย่างมีความหวังและสนุกสนาน และยักไหล่แสดงอาการเสียดายที่ทราบว่าเขาป่วย ในระหว่างการบรรยาย เพาช์แสดงความแข็งแรงโดยการวิดพื้นด้วยมือข้างเดียว เขาสนใจอย่างยิ่งเกี่ยวกับวิทยาศาสตร์คอมพิวเตอร์และวิศวกรรม นอกจากนั้นเขายังมีลูกศิษย์และผู้ร่วมงานกับเขาเป็นจำนวนมาก เพาช์ยังเสนอให้ผู้ฟังได้แรงบันดาลใจในชีวิตจากชีวิตของเขา และสามารถนำชีวิตของเขาไปประยุกต์ใช้ในชีวิตตนเองได้

## อ้างอิง

## แหล่งข้อมูลอื่น
* เว็บไซต์ทางการ  โดย ไฮเปอเรียน

หมวดหมู่:วรรณกรรมแปล
หมวดหมู่:วรรณกรรมภาษาอังกฤษ
หมวดหมู่:วรรณกรรมในปี พ.ศ. 2551
ON/OFF

**ON/OFF** เป็นวงดนตรีจากประเทศญี่ปุ่น มีสมาชิก 2 คน ประกอบด้วย ซะกะโมะโตะ นะโอะยะ กับ ซะกะโมะโตะ คะซึยะ ซึ่งทั้งสองเป็นพี่น้องฝาแฝดกัน

## ประวัติ
ทั้งสองคนมาจากเมืองคุรุเมะ จังหวัดฟุกุโอะกะ ด้วยเหตุผลที่ว่าอยากร้องเพลง ซึ่งก่อนหน้านี้ทั้งสองทำไม่สำเร็จเมื่อตอนจบมัธยมปลาย ฝาแฝดทั้งสองจึงตั้งวงขึ้น และก็ได้ทำเพลงจริงๆที่โรงเรียนสอนดนตรีแห่งหนึ่งในจังหวัดบ้านเกิด หลังจากนั้นก็เริ่มมีแฟนเพลงมากขึ้นมีการจัดงานกิจกรรมและคอนเสิร์ตกลางถนน โดยมีผู้สนับสนุนเป็นโรงเรียนท้องถิ่น ที่แรกคือ Zepp Fukuoka และจัดวงเดี่ยวในช่วงปลายปี ค.ศ. 2006 และก้าวจากฟุกุโอะกะไปโตเกียวด้วยเหตุผลที่ว่าอยากจะร้องเพลงต่อหน้าผู้คนมากมาย ในปี ค.ศ. 2007 ซึ่งพวกเขาทำแบบนี้อยู่สามเดือน ในช่วงกลางวัน ส่วนกลางคืนก็จะทำงานพิเศษ

จนกระทั่งเดือนพฤษภาคม ค.ศ. 2007 ของคอนเสิร์ตกลางถนน โปรดิวเซอร์ได้ชวนเขาทั้งสองเข้าร่วมในละครภูตลมโคจิโร่ และนี่คือจุดเปลี่ยนของเขาทั้งสอง ซึ่งแทบจะไม่มีประสบการณ์ทางด้านการแสดงเลย แต่ก็ได้ถูกรับเลือกให้แสดงเป็นตัวละครหลักที่เป็นฝาแฝดในเรื่อง (โคอุ, โชริว) ในช่วงเดือนมิถุนายน ค.ศ. 2007

พวกเขาเดบิวซิงเกิลแรกด้วยเพลง "Eien no Setsuna" (เป็นเพลงจบของละครเรื่อง ภูตลมโคจิโร่ ที่ฉายทางช่อง MXTV และเป็นเพลงประกอบในละคร​    

เรื่องอื่นๆด้วย) ในช่วงเดือนพฤศจิกายน ค.ศ. 2007

ซิงเกิลที่สองคือ "Futatsu no kodou to akai tsumi" (เพลงประกอบแอนิเมชันเรื่อง Vampire Knight) ออกวันที่ 4 มิถุนายน ค.ศ. 2008

ซิงเกิลที่สาม "Rinne Rondo" ออกวันที่ 15 ตุลาคม ค.ศ. 2008 (เพลงประกอบแอนิเมชันเรื่อง Vampire Knight Guilty) และซิงเกิลนี้ก็ได้ติดอันดับ 3 ของ Oricon Chart อีกด้วย

## สมาชิก
### ซะกะโมะโตะ คะซึยะ
* ชื่อคันจิ: 坂本和弥
* ชื่อ (romaji) : Sakamoto Kazuya
* ชื่อ : ซะกะโมะโตะ คะซึยะ
* อาชีพ : นักร้อง นักแสดง
* วันเกิด : 10 ธันวาคม พ.ศ. 2526
* บ้านเกิด: ฟุกุโอะกะ
* สูง: 170 ซม.
* น้ำหนัก: 50 กก
* กรุ๊ปเลือด : O
* ครอบครัว : พี่ชายที่เป็นฝาแฝด
* ความสามารถพิเศษ : ร้องเพลง
* งานอดิเรก : ขับรถ , สะสมของต่างๆ
* คำพูดที่ชอบ : ยิ้ม
* สิ่งที่ใฝ่ฝันในอนาคต : วง On/Off เป็นที่รู้จัก และได้มีคอนเสิร์ตทั่วประเทศ

### ซะกะโมะโตะ นะโอะยะ
* ชื่อคันจิ: 坂本直弥
* ชื่อ (romaji) : Sakamoto Naoya
* ชื่อ : ซะกะโมะโตะ นะโอะยะ
* อาชีพ : นักแสดง นักร้อง
* วันเกิด : 10 ธันวาคม 2526
* บ้านเกิด: ฟุกุโอะกะ
* สูง : 171 ซม.
* น้ำหนัก: 50 กก.
* กรุ๊ปเลือด: O
* ครอบครัว: น้องชายที่เป็นฝาแฝด
* ความสามารถ : กีฬาประเภททีม
* งานอดิเรก :ดูดีวีดี
* คำพูดที่ชอบ : การพัฒนา
* สิ่งที่ใฝ่ฝันในอนาคต : ไปทัวร์รอบโลก เริ่มต้นที่ Nippon Budoukan

## ผลงานอื่น
### [[รายการโทรทัศน์]]
* Tokyo Ghost Trip (Tokyo MX, 2008)
** ซะกะโมะโตะ นะโอะยะ เป็น cafe clerk ซะกะโมะโตะ
** ซะกะโมะโตะ คะซึยะ เป็น cafe clerk ซะกะโมะโตะ

* ภูตลมโคจิโร่ (Tokyo MX, 2007)
** ซะกะโมะโตะ นะโอะยะ เป็น โคอุ
** ซะกะโมะโตะ คะซึยะ เป็น โชริว

## อ้างอิง

* http://forums.popcornfor2.com/index.php?showtopic=67983 
* http://wiki.d-addicts.com/Sakamoto_Naoya
* http://wiki.d-addicts.com/Sakamoto_Kazuya

## แหล่งข้อมูลอื่น
* เว็บไซต์ทางการของ ON/OFF  

หมวดหมู่:กลุ่มดนตรีสัญชาติญี่ปุ่น
เย็น (แก้ความกำกวม)

**เย็น** อาจหมายถึง

* ความเย็น - สภาพที่พลังงานความร้อนถูกดึงออกจากวัตถุไปสู่สิ่งแวดล้อม ตรงข้ามกับ "ความร้อน" คือ สภาพที่วัตถุได้รับพลังงานความร้อนจากสิ่งแวดล้อม
* เวลาเย็น - เวลาใกล้ค่ำ ประมาณ 16-18 นาฬิกา
* อาหารเย็น - อาหารมื้อค่ำ
* เย็น แก้วมะณี - ชาวจังหวัดเพชรบุรี เจ้าของสมญานาม "เฒ่าทระนงแห่งลุ่มน้ำเพชรบุรี"
* เยน - สกุลเงินของประเทศญี่ปุ่น สะกดว่า "เย็น" ก็มี

## อื่น ๆ
* ข้าวเย็นใต้ - ชื่อไม้เถาชนิด *Smilax glabra Roxb.* ในวงศ์ *Smilacaceae* เหง้าใช้ทำยาได้
* ข้าวเย็นเหนือ - ชื่อไม้เถาชนิด *Smilax china L.* ในวงศ์ *Smilacaceae* เหง้าใช้ทำยาได้
* คนมือเย็น - เรียกคนที่มักปลูกต้นไม้ได้งอกงามดีว่า "คนมือเย็น" ตรงข้ามกับ "คนมือร้อน"
* ชาเย็น - เครื่องดื่มชนิดหนึ่ง
* บานเย็น - ชื่อไม้พุ่มขนาดเล็กชนิด *Mirabilis jalapa L*. ในวงศ์ *Nyctaginaceae* รากอวบ ใบเดี่ยว โคนดอกเป็นหลอด ปลายบานเป็นห้าแฉก บานในเวลาเย็น มีหลายสี เช่น ขาว แดงอมม่วง เหลือง รากใช้ทำยาได้
** สีบานเย็น - สีของดอกบานเย็น คือสีแดงอมม่วง
* เยนส์ เลห์มันน์ - ผู้รักษาประตูฟุตบอลชาวเยอรมัน
* ฤดูหนาว - คำว่า "เดือนเย็น" หมายความว่า เดือนที่หนาวเหน็บ หรือฤดูหนาว
* เลือดเย็น - ภาวะของบุคคลที่มีใจเหี้ยมสามารถทำลายชีวิตหรือชื่อเสียงผู้อื่นได้โดยไม่รู้สึกหวั่นไหว เช่น ฆ่าอย่างเลือดเย็น
* สงครามเย็น - การต่อสู้ระหว่างประเทศต่อประเทศโดยไม่ใช้อาวุธแต่ใช้อำนาจอื่นแทน เช่น อำนาจทางการเมือง อำนาจทางเศรษฐกิจ
* สัตว์เลือดเย็น - สัตว์มีกระดูกสันหลังที่สามารถปรับอุณหภูมิของร่างกายให้เหมาะสมกับอุณหภูมิของสภาวะแวดล้อม เช่น ปลา กบ
* หวานเย็น - ของกินเป็นก้อนสี่เหลี่ยม ทำด้วยน้ำหวานหรือน้ำกะทิเป็นต้น แล้วทำให้แข็งด้วยความเย็น
* ห้องเย็น - (ภาษาปาก) หมายถึง ห้องเก็บศพซึ่งปรับอากาศให้เย็นเพื่อรักษาสภาพศพ